EkBass/fiwiki-20250220-pages-articles huggingface dataset:
Revolutions per Minute (Rise Againstin albumi)

Revolutions Per Minute on yhdysvaltalaisen punkyhtye Rise Againstin studioalbumi, joka julkaistiin vuonna 2003. Albumi oli Rise Againstin viimeinen Fat Wreck Chords -levy-yhtiön kautta julkaistu albumi. Se sisältää singlet "Heaven Knows", "Like The Angel" sekä cover-version Journey-yhtyeen kappaleesta "Any Way You Want It". ==Kappaleet== Kaikki kappaleet kirjoittanut Rise Against, paitsi kappale 13. # # # # # # # # # # # # # ==Kokoonpano== * Tim McIlrath – laulu, kitara * Todd Mohney – kitara, laulu * Joe Principe – basso, laulu * Brandon Barnes – rummut * Chad Price – taustalaulu == Arvostelut == * Allmusic: Allmusic review * Punknews.org: Punknews.org == Lähteet == Luokka:Rise Againstin albumit Luokka:Vuoden 2003 albumit
Ernesto Gavazzi

Ernesto Gavazzi (s. 7. toukokuuta 1941) on italialainen oopperalaulaja, äänialaltaan tenori. Hän on tulkinnut muiden muassa Cilean, Donizettin, Giordanon, Leoncavallon, Puccinin, Rossinin ja Verdin rooleja. Gavazzi syntyi Seregnossa, Milanon maakunnan alueella Lombardiassa. Luokka:Italialaiset tenorit Luokka:Vuonna 1941 syntyneet Luokka:Elävät henkilöt
Anjalankosken vaakuna

Anjalankosken vaakuna oli Anjalankosken kaupungin tunnus. Sen on suunnitellut Jaska Hänninen vuonna 1952. Se oli alun perin käytössä Sippolan kunnan vaakunana, kunnes Sippola ja Anjala yhdistyivät Anjalankosken kauppalaksi vuonna 1975. Anjalankosken vaakunassa on mustassa kentässä kaksi hopeasippua ristikkäin ja niiden alapuolella sinihopeinen lähde. Vaakunan aihe on mahdollisesti peräisin kertomuksesta, jonka mukaan Sippolan kirkon luona oli lähde, jonka reunalla oli tuohesta valmistettuja varrellisia juoma-astioita, lippejä. Paikallisessa murteessa lippi tunnettiin nimellä sippu. Vaakuna muuttui epäviralliseksi kotiseutuvaakunaksi vuonna 2009 Anjalankosken liityttyä osaksi Kouvolan kaupunkia. ==Lähteet== *Kymenlaakson kuntien vaakunat Luokka:Anjalankoski Luokka:Suomen entisten kuntien vaakunat
Katia Ricciarelli

Katia Ricciarelli (s. 18. tammikuuta 1946) on italialainen oopperalaulaja, äänialaltaan sopraano. Hän syntyi Rovigossa, opiskeli Venetsiassa ja teki debyyttinsä Mantovassa 1969. Ricciarellin maine alkoi nopeasti kiiriä eri puolille maailmaa 1970-luvun alussa, kun hän esiintyi muun muassa La Scalassa, Covent Gardenissa ja Metropolitan-oopperassa. Eräs tärkeä käännekohta Ricciarellin uralla oli vuosi 1981, jolloin hän alkoi työskennellä Rossini- festivaalilla Pesarossa; hän tulkitsi Rossinin tuotantoa samanaikaisesti kuin jatkoi Verdin ja Puccinin rooleissa. Ricciarelli oli naimisissa televisiojuontaja Pippo Baudon kanssa, kunnes erosi vuonna 2004. Luokka:Italialaiset oopperalaulajat Luokka:Sopraanot Luokka:Vuonna 1946 syntyneet Luokka:Elävät henkilöt
Suoristuva joukko

Suoristuvat joukot ovat mittateorian sovelluksissa käytettävä joukkotyyppi, joilla on paljon sileiden monistojen ominaisuuksia mittateoreettisessa mielessä. Suoristuvuutta käytetään erityisesti fraktaalien teoreettisessa tutkimuksessa. == Määritelmä == Olkoon E \subset \R^n ja m \in \N. Nyt joukko E on m-suoristuva, jos on olemassa Lipschitz-kuvaukset f_i : \R^m \rightarrow \R^n, joilla \mathcal{H}^m (E \setminus \bigcup_{i = 1}^\infty f_i (\R^m)) = 0, missä \mathcal{H}^m on m-ulotteinen Hausdorffin mitta. Toisin sanoen m-suoristuvaa joukkoa voidaan approksimoida Lipschitz-kuvausten kuvajoukoilla mittateoreettisessa mielessä tarkasti. Kirjallisuudessa joukkoa F \subset \R^n sanotaan puhtaasti m-epäsuoristuvaksi, jos jokaisella m-suoristuvalla E \subset \R^n pätee \mathcal{H}^m (F \cap E) = 0. Epäsuoristuvuutta ja puhtaasti epäsuoristuvuutta ei tule sekoittaa keskenään. Nimittäin on olemassa joukkoja, jotka eivät ole puhtaasti epäsuoristuvia, mutta ovat epäsuoristuvia (esimerkiksi puhtaasti epäsuoristuvan ja suoristuvan joukon erillinen yhdiste). Toisaalta voidaan osoittaa, että jokainen joukko A \subset \R^n voidaan jakaa puhtaasti m-epäsuoristuvaan ja m-suoristuvaan osaan. == Esimerkkejä == * Suoristuvia joukkoja ovat mm. sileät m-monistot (m-suoristuvia) ja suoristuvat käyrät (1-suoristuvia). * Puhtaasti 1-epäsuoristuvia ovat mm. Kochin lumihiutale ja Cantorin joukon tulojoukko itsensä kanssa. == Approksimatiivinen tangentti == Olkoon E \subset \R^n, x_0 \in E ja T : \R^m \rightarrow \R^n affiini kuvaus. Olkoon lisäksi 0 < \alpha < 1 ja joukko S(x_0,T,\alpha) = \\{x \in \R^n : d(x,T(\R^m)) \leq \alpha |x-x_0| \\} , missä d(x,T(\R^m)) = \inf_{y \in T(\R^m)} |x-y| on pisteen x etäisyys joukosta T(\R^m). Määritellään, että T on joukon E approksimatiivinen tangentti pisteessä x_0, jos jokaisella 0 < \alpha < 1 on raja-arvo \lim_{r\rightarrow 0^+}\frac{\mathcal{H}^m((E \cap B(x_0,r))\setminus S(x_0,T,\alpha))}{r} = 0 . Voidaan osoittaa, että m-suoristuvilla joukoilla on approksimatiivinen tangentti \mathcal{H}^m-melkein jokaisessa pisteessä x_0 \in E. Luokka:Mittateoria
Pyhtään vaakuna

Pyhtään vaakuna on Pyhtään kunnan tunnus. Sen on suunnitellut heraldikko Ahti Hammar vuonna 1951. Vaakunan heraldinen selitys kuuluu: "Mustassa kentässä kaksi hopeista, punavaruksista lohta ristikkäin, saatteena kussakin kulmassa hopeinen kreikkalainen risti." Vaakunaan on lainattu piirteitä aikaisemmin paikkakunnalla suuria maa-alueita ja useita kartanoita omistaneen Creutz-suvun vaakunasta. Hopeiset ristit viittaavat Pyhtään asemaa neljän pitäjän emäpitäjänä ja mahdollisesti myös kirkolliseen menneisyyteen. Lohet kuvastavat kalastusta ja merenkulkua. Ristikkäiset lohet esiintyivät myös Venäjän hallintokauden aikaisissa Pyhtäänkin alueen kattaneen Kymin kihlakunnan sineteissä. Aikaisemmissa ruotsalaisajan sineteissä esiintyi yksittäinen hyppäävä lohi, jota käytettiin myöhemmin Kymenlaakson sekä Kymin kunnan vaakunoissa. ==Lähteet== *Kymenlaakson kuntien vaakunat Vaakuna Luokka:Suomen kuntien vaakunat
Silence!

__NOTOC__ Silence! on kitaristi Petteri Sariolan debyyttialbumi. Se julkaistiin vuonna 2007, jolloin Sariola oli 22-vuotias. Albumin kappaleet ovat Sariolan sävellyksiä lukuun ottamatta kappaletta ”Without you”, jonka ovat tehneet Raphael Saadio, A. Wiggins ja K. Wooten. Kappaleet ”Silence” ja ”Train” Petteri Sariola on tehnyt yhdessä Jyri Sariolan kanssa. Jyri Sariola on myös tuottanut, nauhoittanut ja miksannut albumin. Lisäksi hän soittaa muutamissa kappaleissa rumpuja ja kosketinsoittimia sekä laulaa taustoja kappaleessa ”Without you”. Albumilla on mukana myös basisti Timo Tuppurainen kappaleissa ”Silence” ja ”Train”. == Kappaleet == # Stomp # Silence # Valve 1 # Prime # Without You # Valve 2 # Untitled Blues # Valve 3 # Train # Mothersong == Arvostelut == * Soundi: Soundi: Levyarvio == Lähteet == Luokka:Vuoden 2007 esikoisalbumit Luokka:Petteri Sariolan albumit
Siren Song of the Counter Culture

Siren Song of the Counter Culture on Rise Against -nimisen yhdysvaltalaisen punkyhtyeen vuonna 2004 julkaistu studioalbumi. Se oli yhtyeen ensimmäinen Geffen Records -levy-yhtiöllä. Albumilta julkaistiin yhteensä neljä singleä, Swing Life Away (#12 Billboard), Give It All (#37), Life Less Frightening (#33) ja Paper Wings. ==Kappaleet== # # # # # # # # # # # # ==Kokoonpano== * Tim McIlrath - laulu, kitara * Chris Chasse - kitara, laulu * Joe Principe - basso, laulu * Brandon Barnes - rummut * Neil Hennessy - laulu == Arvostelut == * Allmusic: Allmusic review * Punknews.org: Punknews.org * Pitchfork Media: 2.9/10Pitchfork Media == Lähteet == Luokka:Rise Againstin albumit Luokka:Vuoden 2004 albumit
Russell Squaren metroasema

Russell Squaren metroasema on asema Lontoon metron Piccadilly-linjalla Bloomsburyn kaupunginosassa, Oyster-vyöhykkeellä 1. Asema on pieni mutta vilkas läheisten hotellien vaikutuksesta johtuen. Aseman on suunnitellut Leslie Green ja se on avattu 15. joulukuuta 1906. Aseman laitureille käynti on joko hissillä tai kierreportaita 175 askelmaa. Aseman lähistöllä sijaitsevat Russell Squaren puistikko sekä British Museum. Russell Squaren asemalta King’s Cross St. Pancrasin suuntaan tapahtui 7. heinäkuuta 2005 pommi-isku, joka vaati 26 ihmisen hengen. == Lähteet == == Aiheesta muualla == Luokka:Camdenin metroasemat
Tsukuba

Tsukuba () on Japanin kaupunki Honshūn saarella Kantōn alueella Ibarakin prefektuurissa. Se sijaitsee prefektuurin lounaisosassa Tsukuban ylängöllä. Kaupungin alueella virtaavat Kokai-, Yata- ja Sakurajoet, pohjoisessa se nousee Tsukubavuorelle. Tsukubassa on 244 155 asukasta (syyskuussa 2020) ja sen pinta-ala on 283,72 neliökilometriä. Siitä tehtiin yksi Japanin erityiskaupungeista vuonna 2007. Tsukubassa sijaitsee Tsukuban tiedekaupunki, jonka rakennustyöt aloitettiin 1960-luvulla. Sinne on siirretty Tokiosta useita tutkimus- ja opetuslaitoksia, kuten Tsukuban yliopisto (entinen Tokion kasvatustieteellinen yliopisto), Japanin avaruusjärjestön toimintoja ja hiukkasfysiikan tutkimuslaitos KEK. Tsukuban kaupunki perustettiin vuonna 1987 liittämällä yhteen Ōhon, Toyosaton ja Yataben maaseutukaupungit sekä Sakuran kyläkunta. Myöhemmin kaupunkiin on yhdistetty myös Tsukuban maaseutukaupunki vuonna 1988 ja Kukizakin maaseutukaupunki vuonna 2002. Tsukubassa pidettiin maailmannäyttely Expo ’85 vuonna 1985; tälle alueelle on sijoittunut sittemmin puiston lisäksi muun muassa informaatioteknologian ja lääketieteen tutkimusta. Tsukuban nähtävyyksiin kuuluu Tsukubasan-jinjan šintolainen pyhäkkö Tsukubavuoren eteläjuurella. Rakennettua kulttuuriperintöä edustavat Odan linnan rauniot ja Ōtsuka-suvun asuintalo, joka on valittu tärkeäksi kulttuuriomaisuudeksi. Osa kaupungin alueesta kuuluu Suigō-Tsukuban puolikansallispuistoon. Tsukubaa palvelee Tsukuba Express -rautatielinja, joka liittää kaupungin Tokion Akihabaraan 45 minuutissa. == Kuvia == Tiedosto:Tsukuba Center.jpg|Tsukuban keskustaa Tiedosto:Tsukubasan-jinja haiden.JPG|Tsukubasan-jinjan pyhäkkö Tiedosto:Matsumi Tower.jpg|Näkötorni Matsumin puistossa Tiedosto:Tsukuba Expo Center01.JPG|Tsukuba Expo Center Tiedosto:Tsukuba Space Center 03.jpg|Tsukuban avaruuskeskus == Lähteet == == Aiheesta muualla == * Kaupungin internetsivut Luokka:Ibarakin prefektuurin kaupungit
Werner Heel

Werner Heel (s. 23. maaliskuuta 1982 Merano, Italia) on italialainen alppihiihtäjä, joka on parhaimmillaan vauhtilajeissa. Heel on kilpaillut maailmancup-tasolla kaudesta 2001–2002 lähtien. Hän sijoittui kymmenen parhaan joukkoon ensimmäisen kerran oltuaan yhdeksäs syöksylaskukilpailussa Kvittfjellissä maaliskuussa 2007. Ensimmäisen voittonsa – ja palkintokorokepaikkansa – hän saavutti syöksylaskussa niin ikään Kvittfjellissä 29. helmikuuta 2008. Seuraavana päivänä hän oli samalla paikkakunnalla ja samassa lajissa kolmas. Syöksylaskun maailmancupin yhteispisteissä hän sijoittui kaudella 2007–2008 viidenneksi. Kaudella 2008–2009 Heel voitti supersuurpujottelukilpailut Val Gardenassa ja Åressa ja sijoittui supersuurpujottelucupissa toiseksi. Seuraavalla kaudella hän oli toinen Lake Louisen syöksylaskussa sekä kolmas Val d'Isère'n supersuurpujottelussa ja Kitzbühelin syöksylaskussa. Syöksycupissa hän sijoittui kolmanneksi. Kaudella 2012–2013 hän oli kolmas Val Gardenan ja Kvitfjellin supersuurpujotteluissa sekä supersuurpujottelucupissa neljäs. Kaudella 2014–2015 hän sijoittui Kvitfjellin syöksylaskussa kolmanneksi. Heel on sijoittunut maailmancupin osakilpailuissa palkintokorokkeelle kymmenen kertaa (8.3.2015 mennessä). Heel kuului Italian joukkueeseen Åren MM- kilpailuissa 2007. Hän oli supersuurpujottelussa 27. ja keskeytti superyhdistetyn. Val d'Isèren MM-kilpailuissa 2009 hän oli syöksylaskussa seitsemäs ja supersuurpujottelussa neljästoista. Vancouverin olympialaisissa 2010 hän oli supersuurpujottelussa neljäs ja syöksylaskussa kahdestoista. Garmisch-Partenkirchenin MM-kilpailuissa 2011 hän sijoittui supersuurpujottelussa kahdeksanneksi ja syöksylaskussa 22:nneksi. Schladmingin MM-kilpailuissa 2013 hän oli syöksylaskussa 16:s ja supersuurpujottelussa 20:s. Sotšin olympialaisissa 2014 hän sijoittui syöksylaskussa 12:nneksi ja supersuurpujottelussa 17:nneksi. Vuonna 2004 hän voitti supersuurpujottelun Italian mestaruuden. == Lähteet == * ==Aiheesta muualla== *Virallinen sivusto Luokka:Italialaiset alppihiihtäjät Luokka:Vuonna 1982 syntyneet Luokka:Elävät henkilöt
Spencer Daniels

Spencer Eli Daniels (s. 23. joulukuuta 1992) on yhdysvaltalainen näyttelijä. Hän esiintyi muun muassa lyhyessä komediassa Billy's Dad is a Fudge-Packer (2004). Tulevia rooleja Danielsilla on elokuvissa Benjamin Buttonin uskomaton elämä (2008) ja Star Trek (2009). Hän on myös vieraillut useiden televisiosarjojen jaksoissa. Daniels syntyi Kaliforniassa. == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset lapsinäyttelijät Luokka:Vuonna 1992 syntyneet Luokka:Elävät henkilöt
Johnnie Jackson

Johnnie Otis Jackson (s. 30. tammikuuta 1971, New Jersey) on yhdysvaltalainen kehonrakentaja. Johnnie on 172 cm pitkä ja painaa off-seasonilla 130 kg (kilpailu 115 kg). ==Yhden toiston ennätyksiä== * Penkkipunnerrus: 250kg * Kyykky: 375kg Luokka:Yhdysvaltalaiset kehonrakentajat Luokka:Vuonna 1971 syntyneet Luokka:Elävät henkilöt
Yeosu

Yeosu on kaupunki Etelä-Jeollan maakunnassa Etelä-Koreassa. Se muodostuu niemimaasta ja 317 pienestä saaresta. Vuoden 2005 väestönlaskennassa kaupungissa oli 277 995 asukasta.Yeosu-si Citypopulation Kaupunki sijaitsee meren rannalla, joten siellä on tasainen ilmasto: viileät kesät ja leudot talvet. Kaupungissa järjestetään maailmannäyttely vuonna 2012.World Expo Yeosu 2012 Kaupungin nähtävyyksiä ovat täysikokoinen jäljennös amiraali Yi Sun-sin kilpikonnalaivasta, sekä mustan vulkaanisen hiekan täyttämä hiekkaranta.Jade Mountains, Emerald Seas Visit Korea == Lähteet == == Aiheesta muualla == * Yeosun kaupungin sivut Luokka:Etelä-Korean kaupungit
The Sufferer & the Witness

__NOTOC__ The Sufferer & the Witness on yhdysvaltalaisen Rise Against-yhtyeen vuonna 2006 julkaistu albumi. Albumi julkaistiin Geffen Records -levy-yhtiön kautta. Singleinä albumilta julkaistiin kappaleet: "Ready To Fall", "Prayer of the Refugee" ja "The Good Left Undone". == Kappaleet == # # # # # # # # # # # # # == Kokoonpano == * Tim McIlrath – laulu, kitara * Chris Chasse – kitara, laulu * Joe Principe – basso, laulu * Brandon Barnes – rummut == Arvostelut == * AbsolutePunk: 86%AbsolutePunk: Album review * Allmusic: Allmusic review * Alternative Press: Alternative Press: Album review * Entertainment Weekly: B+ Entertainment Weekly: Album review * Rolling Stone: Rolling Stone: Album review == Lähteet == Sufferer and the Witness Sufferer and the Witness
Superkirja

Superkirja () on japanilaisen Tatsunoko Productionsin ja yhdysvaltalaisen Christian Broadcasting Networkin tuottama vuosina 1981–1983 valmistunut animesarja. Sarjaa tehtiin kaksi tuotantokautta, yhteensä 52 jaksoa. Vuonna 2011 sarjasta tehtiin uusi versio. ==Juoni== Superkirjan päähenkilöitä ovat Riku-niminen (jap. Sho Azuka, engl. Christopher) poika, hänen ystävänsä Anu (jap. Azusa Yamato, engl. Joy) sekä puhuva lelurobotti Ismo (jap. Zenmaijikake, engl. Gizmo). Rikulla on Superkirjaksi kutsuttu kirja (Raamattu), joka vie hänet ystävineen mukaan vanhan ja uuden testamentin tapahtumiin. ==Sarja Suomessa== Sarjan jaksot 1–26 julkaistiin Suomessa 1990-luvulla VHS-kaseteilla suomenkielisellä jälkiäänityksellä. Näissä videokaseteissa jälkiäänityksen teki Hyvän Sanoman Radio ry. Lisäksi sarjan jaksoja on julkaistu Esselte Videon vuokrakaseteilla Studio GS:n tekemällä suomenkielisellä jälkiäänityksellä. Sarjan jaksot 1–18 on julkaistu myös DVD:nä. Sarjaa on esittänyt televisiokanava Taivas TV7. Jaksojen dubbaamista 26:sta jaksosta eteenpäin jatkettiin ja esitettiin TV7 -kanavalla syksyllä 2009. ===Suomenkieliset äänet (1990 -luvulla dubatut jaksot, Studio GS)Esselte Videon julkaisemien kasettien takakansitekstit=== ===Suomenkieliset äänet (1990 -luvulla dubatut jaksot, Hyvän Sanoman Radio ry)VHS-julkaisujen lopputekstit=== ===Suomenkieliset äänet (vuonna 2009 dubatut jaksot)=== ==Lähteet== Luokka:1980-luvun anime ja manga Luokka:Animesarjat Luokka:Opetusohjelmat Luokka:Kristinusko Japanissa Luokka:Kirjoihin perustuvat televisiosarjat Luokka:Raamattuun pohjautuvat elokuvat
Mladen Petrić

Mladen Petrić (s. 1. tammikuuta 1981 Dubrave, Jugoslavia) on kroatialainen jalkapalloilija, pelipaikaltaan hyökkääjä. Hän edustaa Kreikan Superliigan Panathinaikosia ja on pelannut yli 40 ottelua Kroatian A-maajoukkueessa. Petrić aloitti jalkapallon Sveitsissä, ja hänellä on myös Sveitsin kansalaisuus. Hän on pelannut pääsarjatasolla Panathinaikosin lisäksi Sveitsin Superliigassa Grasshoppersissa ja FC Baselissa, Saksan Bundesliigassa Borussia Dortmundissa ja Hamburger SV:ssä sekä Englannin Valioliigassa Fulhamissa ja West Ham Unitedissa. Petrić on voittanut Sveitsin-mestaruuden kolmesti sekä Sveitsin cupin ja Kreikan cupin kertaalleen. Petrićin uran huippuvuodet maalimäärillä mitattuna ajoittuivat vuosiin 2005–2009, joiden aikana hän pelasi neljä perättäistä yli kymmenen maalin pääsarjakautta Sveitsissä ja Saksassa tehden FC Baselille 11 maalia kaudella 2005–2006 ja 19 maalia kaudella 2006–2007, 13 maalia Borussia Dortmundille kaudella 2007–2008 sekä 12 maalia Hamburger SV:lle kaudella 2008–2009. Kaudella 2006–2007 Petrić voitti Sveitsin Superliigan maalikuninkuuden. Petrić edusti nuorten maajoukkuetasolla sekä Sveitsiä että Kroatiaa. A-maajoukkuetasolla hän edusti Kroatiaa pelaten vuosina 2001–2013 yhteensä 44 ottelua, joissa hän teki 13 maalia. Petrić oli mukana Kroatian joukkueessa EM-kilpailuissa 2008. ==Saavutukset== Grasshoppers: * Sveitsin-mestaruus: 2000–2001, 2002–2003 FC Basel: * Sveitsin- mestaruus: 2004–2005 * Sveitsin cup: 2006–2007 * Sveitsin Superliigan paras maalintekijä: 2006–2007Switzerland - List of Topscorers Panathinaikos: * Kreikan cup: 2013–2014 ==Lähteet== Luokka:Kroatialaiset jalkapalloilijat Luokka:Sveitsiläiset jalkapalloilijat Luokka:Vuonna 1981 syntyneet Luokka:Elävät henkilöt
Pas de Calais

Pas de Calais voi viitata seuraaviin: *Pas de Calais, Doverinsalmen eli Calais'n salmen ranskankielinen nimi *Pas-de-Calais, Ranskan departementti no. 62 Englannin kanaalin rannalla *Nord-Pas de Calais, entinen Ranskan hallintoalue Belgian rajalla
Randers

Randers on Tanskassa Keski-Jyllannin alueella sijaitsevan Randersin kunnan keskustaajama. Vuoden 2012 alussa taajamassa oli 61 121 asukasta. Randers on myös entinen kaupunki, mutta vuonna 1970 Tanskassa luovuttiin kaupunkikäsitteestä. Randers sijaitsee Jyllannin niemimaalla. Se on ollut Lahden ystävyyskaupunki vuodesta 1947. == Maantiede == Randers sijaitsee Jyllannin itäosassa Gudenå-joen suulla, Aarhusin luoteispuolella. == Historia == Ensimmäinen maininta Randersista on vuodelta 1086. Se sai kaupunkioikeudet 1302. 1600-luvulla oli useita tuhoisia tulipaloja, mutta silti on säilynyt joitakin keskiaikaisia rakennuksia. Randers teollistui 1800-luvulla, kun sinne perustettiin käsinetehdas, Scandian junatehdas, panimo ja Dronnenbergin konepaja. Jyllannin ensimmäinen rautatie valmistui Randersin ja Aarhusin välille vuonna 1862. == Urheilu == Randersin tunnetuin urheiluseura on jalkapallon Superliigassa pelaava Randers FC. Joukkue pelaa kotiottelunsa Cepheus Park Randersissa. ==Lähteet== ==Aiheesta muualla== * Randersin kunnan kotisivut * Randers tourism bureau * English Online Information about Randers * Satellite Image from WikiMapia * Luokka:Tanskan kaupungit Luokka:Tanskan kuntien keskustaajamat
Story Musgrave

Franklin Story Musgrave (s. 19. elokuuta 1935 Boston, Massachusetts) on lääkäri ja entinen NASAn astronautti. Tällä hetkellä hän toimii puhujana ja konsulttina Walt Disneyn Imagineeringille sekä Kaliforniassa sijaitsevalle Applied Mindsille. Hän on syntynyt Bostonissa, Massachusettssa, mutta pitää Lexington, Kentuckyä kotikaupunkinaan. Hänellä on 6 lasta, joista yksi on kuollut. Hänen harrastuksiaan ovat shakki, lentäminen, puutarhanhoito, kirjallisuuden kritiikki, runous, mikrotietokoneet, laskuvarjohyppääminen, valokuvaus, lukeminen, juokseminen, sukeltaminen ja liitely. ==Lähteet== ==Aiheesta muualla== *Story Musgraven kotisivut (Englanniksi) Luokka:Yhdysvaltalaiset avaruuslentäjät Luokka:Vuonna 1935 syntyneet Luokka:Elävät henkilöt
James McDivitt

James Alton McDivitt (10. kesäkuuta 1929 Chicago, Illinois – 13. lokakuuta 2022 Tucson, Arizona) oli NASAn astronautti. Hän oli naimisissa ja heillä on neljä yhteistä lasta ja kaksi vaimonsa aikaisemmasta avioliitosta. Hänen harrastuksiaan olivat metsästys, kalastus, golf, vesiurheilu lajit, tennis, ja luonnossa liikkuminen. == Lähteet == == Aiheesta muualla == Luokka:Yhdysvaltalaiset avaruuslentäjät Luokka:Vuonna 1929 syntyneet Luokka:Vuonna 2022 kuolleet
Bruce McCandless II

Bruce McCandless II (8. kesäkuuta 1937 Boston, Massachusetts – 21. joulukuuta 2017) oli Yhdysvaltain laivaston lentäjä ja NASAn astronautti. Hän oli naimisissa Bernice Doylen kanssa ja heillä on kaksi lasta. Hänen harrastuksiaan olivat elektroniikka, valokuvaus, sukeltaminen, lentäminen ja maastohiihto. ==Lähteet== ==Aiheesta muualla== *NASA Bruce McCandless II:n elämäkerta Luokka:Yhdysvaltalaiset avaruuslentäjät Luokka:Yhdysvaltalaiset lentäjät Luokka:Vuonna 1937 syntyneet Luokka:Vuonna 2017 kuolleet
Sergei Šnurov

Sergei Vladimirovitš Šnurov (ven. Серге́й Влади́мирович Шну́ров, s. 13. helmikuuta 1973 Leningrad, Neuvostoliitto), lempinimeltään Šnur, on venäläinen rockmuusikko, näyttelijä, tv-kasvo ja kuvataiteilija. Hänet tunnetaan etenkin Leningrad- ja Rubl-yhtyeiden keulahahmona. == Opinnot == Šnurov opiskeli yhtenäiskoulun käytyään Leningradin rakennusinsinööri-instituutissa. Hän opiskeli myös restaurointia ja erikoistui puuesineiden entisöintiin. Restaurointiopintojen jälkeen hän sai opiskelupaikan teologisen instituutin filosofian tiedekunnassa, jossa hän opiskeli kolme vuotta. == Musiikkiura == Ennen muusikon uraa Šnurov kokeili useita eri ammatteja: hän työskenteli esimerkiksi ahtaajana, lastentarhan vartijana, puuseppänä ja lasimestarina. Vuonna 1991 Šnurov päätti alkaa muusikoksi, sillä hän oli harrastanut rock- musiikkia kahdeksannelta luokalta asti. Hän perusti Alkorepitsan, joka oli ensimmäinen venäläinen hardcore hiphop -yhtye. Tämän jälkeen hän vaikutti elektronista musiikkia esittäneessä yhtyeessä Uho Van Goga (van Goghin korva). Vuonna 1997 Šnurov perusti Leningrad-yhtyeen ja vuonna 2008 kokoonpanon nimeltä Rubl (suom. rupla). Lisäksi hän on julkaissut kaksi sooloalbumia. Šnurovin musiikkityylejä ovat garage rock, ska, punkrock ja venäläinen chanson. Kappaleissaan Shnurov käyttää epäsovinnaista kieltä, ja hän on jopa esiintynyt joillakin keikoillaan alasti. Sergei Shnurov on tuottelias säveltäjä. Hän kirjoittaa Leningradin ja Rublin kappaleet ja lisäksi säveltää elokuvamusiikkia. Elokuvapiireissä hän tuli tunnetuksi tehtyään musiikin venäläiseen elokuvaan Bumer (ven. Бумер). Vuonna 2007 Shnurov esitti pääosan Mariinski-teatterin oopperassa Benvenuto Cellini. == Muu ura == Ŝnurov on esiintynyt myös monissa televisio-ohjelmissa ja elokuvissa. Lisäksi hän on toiminut ääninäyttelijänä ja lukenut äänikirjoja. Sergei Šnurov on myös kuvataiteilija, jonka maalauksia on ollut näytillä useissa näyttelyissä. Hänen omien sanojensa mukaan hänen tyylinsä on hänen itse keksimäänsä "brändirealismia". == Palkinnot == Sergei Šnurov on ollut monta kertaa ehdolla Pietarin kuuluisimmat ihmiset TOP 50 -palkinnon saajaksi, ja vuonna 2009 hän voitti musiikkikategoriassa tunnetuimman pietarilaisen tittelin. Vuonna 2016 Venäjän Gentlemen's Quarterly -lehti valitsi hänet vuoden henkilöksi ja vuoden muusikoksi. Luokka:Venäläiset rockmuusikot Luokka:Venäläiset taiteilijat Luokka:Vuonna 1973 syntyneet Luokka:Elävät henkilöt
Etelännäpsijä

Etelännäpsijä (Hemitriccus kaempferi) on uhanalainen lintu, joka tunnetaan 11 paikasta Brasilian kaakkoisosista.. Etelännäpsijä on kooltaan noin 10 cm. Lajin selkä ja pään laki ovat väriltään tumman oliivinvihreät. Silmänympärys etelännäpsijällä on keltainen ja rinta punainen. Vatsa linnulla on väriltään valkoinen. Hemitriccus orbitatum on saman näköinen, mutta sillä on valkeahko silmärengas. Lajin äänet ovat kimeitä sarjoja nasaalisia kuit-ääniä . Etellännäpsijä elää Mata Atlântican metsissä. Ravintonaan lintu käyttää hyönteisiä. Lajin kannan kooksi arvioidaan 9 000–18 500 yksilöä. Suurin etelännäpsijäkantaan kohdistuva uhka on sen elinympäristön tuhoutuminen. == Lähteet == Luokka:Napsijat Luokka:Uhanalaiset linnut
Nahitševan (kaupunki)

Nahitševan () on Nahitševanin autonomisen alueen pääkaupunki Azerbaidžanissa. Kaupungin pinta-ala on 130 km² ja väkiluku on noin 77 000. Nahitševanin historia alkaa jo 1500-luvulta eaa. Nahitševan oli keskiajalla yksi Armenian kuningaskunnan tärkeimpiä kaupunkeja. Nykyisin kaupungista löytyy mm. lasi-, huonekalu-, tekstiili-, matto-, tupakka- ja viiniteollisuutta. Kaupungilla on myös vilkkaat talousyhteydet Turkkiin, Iraniin ja Venäjään, joilla kaikilla on konsulaatti kaupungissa. Kaupungissa on kansainvälinen lentoasema sekä periaatteessa hyvät maantie- ja rautatieyhteydet, joiden käyttöä Azerbaidžanin ja Armenian välinen konflikti on haitannut. Bakuun on 536 kilometriä. Paikkakunnan ilmasto on mantereinen. Keskimääräinen lämpötila on tammikuussa –3,8 °C ja heinäkuussa +26,9 °C. Vuosisademäärä on 236 millimetriä. Kuva:Naj.jpg|Nahitševanin lentoasema. Kuva:Nakhichevan Mausoleum.jpg|Yusif ibn Kuseyirin mausoleumi vuodelta 1162. Kuva:Momine Hatoon Mausoleum.jpg|Momine Khatunin (Möminə Xatun Türbəsi) mausoleumi vuodelta 1186. == Lähteet == == Aiheesta muualla == * Nakhchivan Guide Luokka:Azerbaidžanin kaupungit
Kidusruohot

Kidusruohot eli vedensuosikit (Limnophila) on kosteiden paikkojen kasvien suku, jonka monet jäsenet ovat suosittuja akvaariokasveja, koska ne kasvavat nopeasti ja tarjoavat monien lajien kaipaamia tiheikköjä. Ne ovat alun perin kotoisin Aasiasta, mutta ovat akvaarioharrastuksen myötä levinneet muuallekin. Vedensuosikki on Yhdysvalloissa luetteloitu haitalliseksi rikkaruohoksi. Federal Noxious Weed list Joissakin osavaltioissa sen myynti on kiellettyä. Vedensuosikit ovat vedessä kasvavia ruohoja, joilla on juurakko ja kelluvia varsia. Viuhkamaiset, haaraiset lehdet muodostavat rennon varren ympärille kiehkuroita. Kasvi kohottaa kukkavarren veden yläpuolelle. Se voi lisääntyä myös suvuttomasti rönsyilemällä ja varren pätkistä. Hämärässä ruusukkeet kasvavat kauas toisistaan, hyvässä valossa kasvista tulee tuuheampi. == Tunnetumpia lajeja == * tuoksukidusruoho (Limnophila aromatica) * sädekidusruoho eli jättivedensuosikki (Limnophila sessiliflora) * jättivedensuosikki (Limnophila aquatica) * vedensuosikki (Limnophila heterophylla) * intianvedensuosikki (Limnophila indica) == Lähteet == Luokka:Ratamokasvit Luokka:Akvaariokasvit
Jaavansaniainen

Jaavansaniainen (Leptochilus pteropus) on veden alla kasvava saniaiskasvi. Siitä käytetään useimmiten kuitenkin virheellistä tieteellistä nimeä Microsorum pteropus tai sen väärinkirjoitettua muotoa Microsorium pteropus. Jaavansaniainen kasvaa kivien tai puunrunkojen päällä. Sillä on mehevä maavarsi, ja aaltoilevat, sileäreunaiset lehdet, jotka kasvavat noin 20–30 cm korkeiksi. Lehden alapinnalle tulee mustia, pistemäisiä itiöpesäkkeitä. Se lisääntyy myös suvuttomasti lehtiin kasvavien rönsytaimien avulla. Jaavansaniainen on kotoisin Aasiasta. Se on suosittu akvaariokasvi, koska se maistuu niin kitkerältä, että kalat ja kotilot jättävät sen rauhaan, ja koska sen ei tarvitse saada juuriaan pohjamateriaaliin, niin että pohjasoraa kaivelevat kalat eivät sitä tuhoa. Kasvi kestää myös vähäistä valoa ja monenlaisia vesioloja. == Lähteet == == Aiheesta muualla == * Aquarium wiki Luokka:Kallioimarrekasvit Luokka:Akvaariokasvit
Kevin Anderson

Kevin Anderson (s. 18. toukokuuta 1986 Johannesburg, Etelä-Afrikka) on eteläafrikkalainen tennispelaaja. Hän aloitti ammattilaisuransa vuonna 2007. Ensimmäisen ATP-turnauksensa Anderson voitti helmikuussa 2011 Johannesburgissa. Turnauksen finaalissa hän voitti Somdev Devvarmanin. Toisen turnausvoittonsa hän saavutti maaliskuussa 2012 voitettuaan Delray Beachin loppuottelussa Marinko Matosevicin. Tammikuussa 2019 hän saavutti uransa kuudennen ATP-turnausvoiton Punessa. Oikeakätisen Andersonin pelin suurin vahvuus on kova syöttö, joka kimpoaa usein pitkälle takarajan taakse. Hän on 203 cm pitkä, ja hänen paras sijoituksensa maailmanrankingissa on viides heinäkuussa 2018 ja nelinpelirankingissa 58:s marraskuussa 2014. Anderson pääsi Grand Slam -turnauksessa kaksinpelin loppuotteluun Yhdysvaltain avoimissa 2017. Hän ylsi loppuotteluun myös Wimbledonissa 2018. Tuolloin hän voitti puolivälierässä Roger Federerin viisieräisessä ottelussa ja katkaisi näin Federerin 34 ottelun voittoputken Wimbledonissa. Australiassa ja Ranskassa Anderson on päässyt neljännelle kierrokselle. == Lähteet == == Aiheesta muualla == *Pelaajaprofiili ATP:n sivustolla Luokka:Eteläafrikkalaiset tennispelaajat Luokka:Vuonna 1986 syntyneet Luokka:Elävät henkilöt
American Outlaws – viimeiset lainsuojattomat

American Outlaws – viimeiset lainsuojattomat (myös nimellä Jesse James) on yhdysvaltalainen lännenelokuva vuodelta 2001. Sen on ohjannut Les Mayfield. Elokuva kertoo kuuluisasta lainsuojattomasta Jesse Jamesista. Elokuva on esitetty Suomen televisiossa vuosina 2001 ja 2008. == Rooleissa == == Lähteet == ==Aiheesta muualla== * Luokka:Vuoden 2001 yhdysvaltalaiset elokuvat Luokka:Yhdysvaltalaiset lännenelokuvat Luokka:Les Mayfieldin ohjaamat elokuvat Luokka:Yhdysvaltalaiset elämäkertaelokuvat
Dylan Smith

Dylan Daniel Smith (s. 30. marraskuuta 1992) on yhdysvaltalainen näyttelijä. Hän on esiintynyt elokuvissa One Hour Photo (2002) ja Pirates of the Caribbean: Mustan helmen kirous (2003). Hän on vieraillut myös televisiosarjassa Gilmoren tytöt. Smith syntyi Los Angelesissa, Kaliforniassa, Lisa ja Danny Smithin poikana. Hänellä on nuorempi veli Lyndon. Smith sai vuonna 2003 Young Artist Award -ehdokkuuden roolista One Hour Photossa. == Aiheesta muualla == * Luokka:Yhdysvaltalaiset näyttelijät Luokka:Vuonna 1992 syntyneet Luokka:Elävät henkilöt
Christelle Laura Douibi

Christelle Laura Douibi (s. 24. marraskuuta 1985) on algerialainen alppihiihtäjä, joka edusti Algeriaa vuoden 2006 talviolympialaisissa. Hän kilpaili syöksyssä, jossa hän jäi sijalle 40 ja super-G:ssä, jossa hänen sijoituksensa oli 51. Douibi oli ainoa nainen, joka edusti Afrikkaa kyseisissä olympialaisissa. Hän sai olla lipunkantajana olympialaisten avajaisissa ollessaan maansa ainoa edustaja kisoissa. == Lähteet == Luokka:Algerialaiset alppihiihtäjät Luokka:Vuonna 1985 syntyneet Luokka:Elävät henkilöt
Mark Romanek

Mark Romanek (s. 18. syyskuuta 1959) on yhdysvaltalainen ohjaaja. Hän syntyi Chicagossa ja on luonut suurimman osan urastaan musiikkivideoiden alalla. Hän on ohjannut videoita useille maailmankuuluille esiintyjille, joiden joukossa ovat Madonna, David Bowie, R.E.M., Macy Gray, No Doubt, Linkin Park ja Jay-Z. Romanek ei ole urallaan kuitenkaan rajoittunut musiikkivideoihin, vaan on ohjannut ja käsikirjoittanut lisäksi muun muassa trillerin One Hour Photo (2002) sekä ohjannut tieteiselokuvan Ole luonani aina (2010). == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset musiikkivideo-ohjaajat Luokka:Grammy-palkinnon saajat Luokka:Vuonna 1959 syntyneet Luokka:Elävät henkilöt
Connie Nielsen

Connie Inge-Ilse Nielsen (s. 3. heinäkuuta 1965) on tanskalainen näyttelijä. Hän syntyi Frederikshavnissa ja asui useita vuosia Italiassa ennen asettumistaan Yhdysvaltoihin vuonna 1996. Nielsen on esiintynyt muiden muassa elokuvissa Paholaisen asianajaja (1997), Operaatio Mars (2000), Gladiator (2000), One Hour Photo (2002), Saalistaja (2003), Basic (2003), Nymphomaniac (2013) ja Wonder Woman (2017). Tanskalaisessa elokuvassa hän esiintyi ensi kertaa vasta vuonna 2004. Hän on vieraillut myös televisiosarjassa Kova laki: Erikoisyksikkö, jossa hän tuurasi erikoistehtäviin lähtenyttä Olivia Bensonia 8. kaudella kuuden jakson ajan. Nielsenillä on vuonna 1991 syntynyt poika. Hän seurusteli Lars Ulrichin kanssa; parille syntyi poika vuonna 2007. == Aiheesta muualla == * * Luokka:Tanskalaiset näyttelijät Luokka:Vuonna 1965 syntyneet Luokka:Elävät henkilöt
Nathan Kress

Nathan Kress (s. 18. marraskuuta 1992) on yhdysvaltalainen näyttelijä. Hän syntyi Glendalessa, Kaliforniassa, ja hänellä on kaksi vanhempaa veljeä: Andrew ja Kevin. Kressillä on tärkeä rooli vuonna 2007 aloitetussa televisiosarjassa iCarly jossa hänen hahmonsa on Freddie Benson. Hän on esiintynyt myös elokuvissa ja muissa televisiosarjoissa sekä työskennellyt ääninäyttelijänä. == Aiheesta muualla == * Luokka:Yhdysvaltalaiset näyttelijät Luokka:Vuonna 1992 syntyneet Luokka:Elävät henkilöt Luokka:Yhdysvaltalaiset lapsinäyttelijät
Rubiinikääpiöahven

Rubiinikääpiöahven (Apistogramma macmasteri) on kääpiökirjoahven. == Koko ja ulkonäkö == Rubiinikääpiöahvenkoiras voi kasvaa 7.5 cm pitkäksi, naaras jää pienemmäksi. Pohjaväri on sinisävyinen, kyljessä silmän korkeudella kulkee musta raita.The Tropical Tank (kuva) Koiraan pyrstössä on punainen kuvio. == Alkuperä== Rubiinikääpiöahvenia elää villeinä Etelä-Amerikassa Orinoco-joen vesistössä. == Käyttäytyminen ja lisääntyminen== Akvaariossa pidetään useita naaraita yhä koirasta kohti. Pienet luolat ovat niiden suosikkipaikkoja.Mathanet - suomalaisen harrastajan sivu] Yleensä naaras vartioi mätiä ja vastakuoriutuneita poikasia. == Vesiolot ja ravinto== Sopiva lämpötila on 24–28 astetta, pH 5,5–6,8. Rubiinikääpiöahven syö kuivaruokaa, mutta suosii pakastettua ja elävää ruokaa kuten surviaisentoukkia.Helsingin Akvaariokeskus == Lähteet == == Aiheesta muualla == *The Aquarium Wiki Luokka:Kirjoahvenet Luokka:Akvaariokalat
Iso-Huituri

Iso-Huituri on saari Tornion ja Kemin kaupunkien rajalla Perämerellä. Saari kuuluu Perämeren kansallispuistoon. Sen pituus on 1,9 kilometriä ja suurin leveys noin 700 metriä, korkeimman kohdan noustessa noin kymmeneen metriin merenpinnan yläpuolelle. Saari on toiminut Perämeren alueen kalastajien tukikohtana, ja siellä on edelleen nähtävänä vanhojen kalastajamökkien perustuksia. Saarella sijaitsee myös 1300–luvulla rakennettu kivilatomus, Piispankiveksi kutsuttu rajamerkki, joka osoitti Turun ja Uppsalan hiippakuntien välisen rajan. Piispankivi on koko kansallispuiston muinaisjäännöksistä historiallisesti merkittävin. ==Lähteet== Luokka:Kemin saaret Luokka:Tornion saaret
Miranda Cosgrove

Miranda Taylor Cosgrove (s. 14. toukokuuta 1993 Los Angeles, Kalifornia)http://www.imdb.com/name/nm1388927/bio on yhdysvaltalainen näyttelijä ja laulaja-lauluntekijä. Cosgrove aloitti uransa televisiomainoksissa kolmevuotiaana.http://www.nick.com/shows/icarly/characters/carly.html Sittemmin hän on esiintynyt muun muassa Megan Parkerin roolissa Drake & Joshissa, Summer Hathawayn roolissa School of Rockissa ja pääroolissa Nickelodeonin komediasarjassa iCarly.http://www.imdb.com/name/nm1388927/bio Cosgroven esikoisalbumi, Sparks Fly, julkaistiin huhtikuussa 2010. Cosgrove on ansainnut jokaisesta iCarlyn jaksosta $180 000, ollen siten toiseksi korkeimmin palkattu lapsitähti televisiossa.http://www.nypost.com/p/entertainment/tv/tv_richest_kids_bs5LNT6qkgJlBcLtRic1KM == Filmografia == === Elokuvat === Vuosi Elokuva Rooli 2003 School of Rock Summer Hathaway 2005 Yours, Mine and Ours Joni North 2006 Keeping Up with the Steins Karen Sussman 2009 The Wild Stallion Hanna Mills 2010 Itse ilkimys Margo === Televisio === Vuosi Otsikko Rooli Huomautuksia 2001 Smallville Nuori Lana Lang "Pilot" (1. tuotantokausi, 1. jakso) 2004 Perhe paketissa Jessica "You Better You Bet" (5. tuotantokausi, 5. jakso) 2004 Schooby-Doo Miranda Wright Ääni 2004-2007 Drake & Josh Megan Parker Päärooli 2005 Lilo & Stitch Tyttö / Sarah 2 jaksoa - Shush: Experiment (S2E34) & Morpholomew: Experiment (S3E16) 2007 Zoey 101 Paige Howard "Paige at PCA" (3. tuotantokausi, 13. jakso) 2007 Just Jordan Lindsey Chandler "Piano Stressin" (1. tuotantokausi, 13. jakso) 2007 Unfabulous Cosmina "The Talent Show" (3. tuotantokausi, 1. jakso) 2007-nykyaika iCarly Carly Shay Päärooli 2008 The Naked Brothers Band Oma itsensä "Mystery Girl" (3. tuotantokausi, 1. jakso) 2010 7 Secrets with Miranda Crosgove Oma itsensä Nickelodean Special (24. huhtikuuta 2010) 2010 Good Wife Sloan Burchfield "Bad Girls" (2. tuotantokausi, 7. jakso) 2010 Big Time Rush Oma itsensä "Big Time Christmas" == Diskografia == ===Albumit=== * Sparks Fly (2010) ===Singlet=== Vuosi Single Listasijoitukset Listasijoitukset Albumilta Vuosi Single US U.S. Pop Albumilta 2007 "Leave It All to Me" (feat. Drake Bell) 100The Billboard Hot 100 - Leave It All To Me (iCarly Theme Song) Chart Listing For The Week Of January 12, 2008 83Pop 100 - Leave It All To Me (iCarly Theme Song) Chart Listing For The Week Of January 26, 2008 iCarly soundtrack 2008 "Stay My Baby" — — "About You Now" 47The Billboard Hot 100 - About You Now Chart Listing For The Week Of January 31, 2009 — "Christmas Wrapping" — — Merry Christmas, Drake & Josh OST 2009 "Raining Sunshine" — — Cloudy with a Chance of Meatballs OST 2010 "Kissin' U" 54 25 Sparks Fly ===EP:t=== * About You Now (2009) * High Maintenance (2011) ===Soundtrackit=== * iCarly (2008) === Kiertueet === * Dancing Crazy Tour (2011) == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Yhdysvaltalaiset lapsinäyttelijät Luokka:Vuonna 1993 syntyneet Luokka:Elävät henkilöt
Maalaispojan rallit

Maalaispojan rallit on suomalaisen laulajan Mikko Alatalon kokoelmalevy. Se julkaistiin vuonna 1980. Maalaispojan rallit -kokoelma syntyi Hi-Hat -levy- yhtiön toivomuksesta. Alatalo oli jälleen voittanut Syksyn sävel -kilpailun, tällä kertaa v. 1980 "Rikoo on riskillä ruma" -kappaleella. Tarttuva ralli sekä Alatalon ja yhtyeen raju esiintyminen TV:n suorassa lähetyksessä upposi kansaan, ja kun singlenä julkaistun voittokappaleen B-puolesta "Ihmisen ikävä toisen luo" tuli vielä suurempi hitti, tehtiin kokonainen albumi laulujen ympärille. Levy myi heti kultaa, ja se on yksi Alatalon kolmesta kultalevystä. Suurin osa kokoelman kappaleista on Alatalon hittejä, mm. "Maalaispoika oon", "Hasardi" ja kaunis "Tunnetko rakkauden?". "Ihmisen ikävä toisen luo" -kappaleen suuri menestys on jatkunut; se on edelleen yksi suosituimmista karaoke-lauluista ja löytyy useimmista laulukirjoista. Kappale on vielä 20 vuoden jälkeenkin tunnetuimpia suomalaisia pop-iskelmiä, ja pakollinen esitettävä Alatalon keikoilla. == Kappaleet == # # # # # # # # # # # # # # == Lähteet == * Maalaispojan rallit -albumi Mikko Alatalon artistisivuilla Luokka:Vuoden 1980 kokoelma-albumit Luokka:Mikko Alatalon albumit
Kääpiöakara

Kääpiöakara (Nannacara anomala) on kääpiökirjoahven. == Koko ja ulkonäkö == Kääpiöakarakoiras voi kasvaa 8 cm pitkäksi, naaras jää alle viisisenttiseksi. Pohjaväri on koiraalla sinisävyinen, naaraalla kellansävyinen. Kyljessä silmän korkeudella kulkee tumma raita. Naaras muuttuu kutuaikana ruutukuvioiseksi.Waterworld (suomalaisen harrastajan sivu, myös kuvia) == Alkuperä== Kääpiöakaroita elää villeinä Etelä-Amerikassa Guyanassa ja Surinamessa. == Käyttäytyminen ja lisääntyminen== Akvaariossa pidetään useita naaraita yhtä koirasta kohti. Ne vahtivat mätiä ja vastakuoriutuneita poikasia niin kauan, kuin nämä elävät ruskuaispussinsa varassa. == Vesiolot ja ravinto== Kääpiöakaralle sopiva lämpötila on 22–25 astetta ja pH 6–8. Akvaariossa kääpiöakara syö kuivaruokaa, mutta suosii pakastettua ja elävää ruokaa, kuten surviaisentoukkia. == Lähteet == == Aiheesta muualla == *Aquarium wiki Luokka:Kirjoahvenet Luokka:Akvaariokalat
Joy Gruttmann

Joy Gruttmann (s. 6. joulukuuta 1995) on saksalainen laulaja ja ääninäyttelijä. Hän esittää Schnappi-krokotiilia ja lauloi "Schnappi, das kleine Krokodil" -laulun (2001), joka nousi listaykköseksi CD-singlenä Saksassa vuonna 2005. Gruttmann syntyi Gelsenkirchenissä. Hänen tätinsä on "Schnappi, das Kleine Krokodilin" säveltänyt Iris Gruttmann. ==Lähteet== Luokka:Lapsinäyttelijät Luokka:Saksalaiset ääninäyttelijät Luokka:Saksalaiset laulajat Luokka:Vuonna 1995 syntyneet Luokka:Elävät henkilöt
Selkä-Sarvi

Selkä-Sarvi on Perämeren kansallispuistoon kuuluva saari Kemin kaupungin vesialueella Perämerellä. Saari sijaitsee lähellä Suomen ja Ruotsin valtakunnanrajaa, noin 21 kilometriä lounaaseen Kemin keskustasta. Se kuuluu Savukrunnin, Sarvenkrunnin, Pitkäleton, Linnankluvun ja Maa-Sarven sekä Ruotsin puolella sijaitsevan Sarvenkatajan muodostamaan saariryhmään. Saari on myös pinta-alaltaan Perämeren kansallispuiston toiseksi suurin saari. Se on noin 1,3 kilometrin pituinen ja leveimmillään noin 500 metrin levyinen. Sen korkein kohta kohoaa noin neljän metrin korkeuteen merenpinnan yläpuolelle. Saaren pohjoisimmassa kärjessä sijaitsee Sarven retkisatama, jonne johtaa merkitty veneväylä luoteesta. Saarella pitäisi useiden lähteiden mukaan olla jatulintarha, mutta vuoden 1994 inventoinnissa mitään jatulintarhaan viittaavaa ei saarelta löydetty. Selkä-Sarven saari on vanha kalastajien tukikohta. Enimmillään saarella on ollut asukkaita katovuosien aikaan, jolloin saaren asukasluku nousi noin kolmeensataan. Saaren kaakkoiskulmassa sijaitsevan vanhan kalastajakylän rakennuksista kahdeksan on yhä jäljellä, lisäksi alueella on useiden rakennusten ja maakellareiden jäännöksiä. Saaren pohjoispäässä sijaitsevat kalastajatukikohdan lisäksi kansallispuiston partiomaja, teräksinen tähystystorni sekä helikopterin laskeutumisalue. Saaren halki pohjoisesta etelään johtaa noin kilometrin pituinen luontopolku, jonka eteläpäässä sijaitsevat saaren eteläosien laajat kivilouhikot sekä 1860-luvulla rakennettu Ailinpietin kalamaja, joka on vierailijoille avoin nähtävyys. Yöpymistä varten saarella sijaitsevat vain kesäkäyttöön soveltuvat kahden hengen Kallan autiotupa sekä vanhasta kalojensuolaushuoneesta kunnostettu neljän hengen varaustupa Kokko. Saaren metsät käsittävät pohjoisosissa hiekkapohjalla kasvavaa katajanummea, jonka laidoilla kasvaa pääasiassa lehtipuita sekä harvakseltaan mäntyjä. Rantapensaikkoa on vähän, ja saaren itärannalla sijaitsee kansallispuiston suurin ja levein yhtenäinen rantaniittyalue. Saaren länsiranta on rikkonainen ja koostuu pääasiassa hajanaisista louhikoista, joiden välisillä alueilla kasvaa rantaniittyä. Saarella on viisi lampea, ja saaren eteläpää muodostuu laguunia reunustavista louhikoista ja rantaniityistä. ==Lähteet== Luokka:Kemin saaret
Mūmin (vuoden 1969 sarja)

Mūmin (Muumi) on japanilainen animaatiosarja vuodelta 1969. Sarja perustuu löyhästi Tove Janssonin kirjoihin. Jansson ei pitänyt sarjasta, koska se perustui hänen kirjoihinsa hyvin vähäisesti. Sarjassa esimerkiksi oli autoja. Muumeilla oli usein myös rahaa, ja sarjassa nähtiin juopottelua ja väkivaltaa. Lisäksi hahmojen nimet ja heidän ulkomuotonsa poikkesivat Janssonin kirjoista. Sarja oli suunnattu ensisijaisesti aikuisille eikä lapsille. Sarjaa ei ole esitetty Suomessa. Vuonna 1972 ilmestyi sarjan jatko-osa Shin Mūmin. Mūmin- sarja muistetaan nykyään myös siitä, että arvostettu animaatio-ohjaaja Hayao Miyazaki työskenteli uransa alkuaikoina sarjassa animaattorina. == Hahmot == Muumipeikko on Niiskuneidin ystävä. Niiskuneidillä on vaaleanpunaiset hiukset ja keltainen rusetti. Pikku Myy on pieni tyttö, jolla on keltainen mekko, punaiset kengät, ruskeat hiukset ja punainen rusetti. Nuuskamuikkunen on mies, jolla on keltainen paita, punainen rusetti, ruskea hattu ja mustat kengät. Niisku on Niiskuneidin sisar, jolla on kultainen tukka, ja on hyvä auton ajamisessa. Muumimammalla punavalkoraitainen essu. Muumipapalla on musta silinterihattu päässä. Nipsu on ruskea eläin, joka on Muumipeikon ystävä. Tiuhti ja Viuhti ovat kaksosia, jotka esiintyät jaksoissa 10 ja 11. Poliisimestari on poliisi, jolla on siniset vaatteet ja ruskeat hiukset. Hemulilla on tummansininen hame. Piisamirotta on ruskea filosofi, joka on ensimäisessä jaksossa Silinterin salaisuus. Mymmeli on Pikku Myyn äiti, jolla on vihreät hiukset, valkoinen paita ja punainen kaulus. Mörkö on hirviö, joka esiintyy neljännessä jaksossa Missä on ihana kevät?. ==Lähteet== ==Aiheesta muualla== * Mūmin ANN:n sivuilla * Muumibrändi Japanissa Eija Niskanen, Tove Jansson -seura (2010) * Muumi-animaatiot: Mūmin (1969-1970) & Shin Mūmin (1972) Luokka:1960-luvun anime ja manga Luokka:Fantasia-anime ja -manga Luokka:Animesarjat Luokka:Muumi-televisiosarjat Luokka:Romaaneihin perustuvat televisiosarjat
Noah Gray-Cabey

Noah Gray-Cabey (s. 16. marraskuuta 1995) on yhdysvaltalainen näyttelijä ja pianisti. Hänellä oli huomattavat roolit televisiosarjoissa My Wife and Kids ja Heroes. Gray-Cabey syntyi Chicagossa, Illinoisissa, mutta asuu Mainessa. Hän osoittautui varhaiskypsäksi muusikoksi; jo alle kymmenvuotiaana hän oli esiintynyt kansainvälisesti. Televisiosarjojen ohella Gray-Cabey on esiintynyt muun muassa elokuvassa Lady in the Water (2006). Hänellä on kolme sisarusta. == Aiheesta muualla == * Luokka:Yhdysvaltalaiset lapsinäyttelijät Luokka:Yhdysvaltalaiset pianistit Luokka:Vuonna 1995 syntyneet Luokka:Elävät henkilöt
Hytti

Hytti voi tarkoittaa ainakin seuraavia: * hytti, aluksessa majoittautumista varten oleva huone * hytti, pieni laitos, jossa valmistetaan esimerkiksi lasia tai rautaa. * hytti, synonyymi ohjaamolle tai turvaohjaamolle esimerkiksi kuorma-autossa, traktorissa, torninosturissa ym. työkoneissa. ==Paikkakuntia== * Hytti, kylä Lappeenrannassa * Hytti, saari Lumijoella. ==Sukunimi== * Antti Hytti (1952–2021), säveltäjä ja musiikkituottaja * Eemil Hytti (1906–1944), jatkosodan loppuvaiheessa teloitettu sotilas * Erkki Hytti (1923–2011), sotakirjailija * Johanna Hytti (s. 1975), jalkapalloilija * Johanna Hytti (o.s. Virtanen, s. 1976), laulaja, lauluntekijä ja freelancer-muusikko * Jukka Hytti (s. 1961), teatterituottaja ja -ohjaaja * Veijo Hytti (s. 1969), liikemies. Luokka:Luettelot henkilöistä sukunimen mukaan
Mörby centrum

thumb|250px|Metroaseman sisäänkäynti Mörby centrum on kauppakeskus ja Tunnelbanan asema Danderydin kunnassa Ruotsissa. Ensimmäiset osat Mörby centrumista rakennettiin 1960-luvun alussa. Aluetta on sen jälkeen rakennettu ja kehitetty edelleen. Tunnelbanan asema avattiin 29. tammikuuta 1978. Matkaa Slussenin asemalle kertyy 11,1 kilometriä. Laiturihalli sijaitsee kalliossa 20–22 metrin syvyydessä. Lippuhalli sijaitsee Mörbyplanilla, aivan ostoskeskuksen sisäänkäyntiä vastapäätä. Asemalla on Karin Ekin ja Gösta Wesselin taidetta. Vuonna 2013 asemaa käytti arkisin 18 100 matkustajaa päivässä. == Lähteet == ==Aiheesta muualla== * Kauppakeskuksen kotisivut Luokka:Ruotsin kauppa- ja ostoskeskukset Luokka:Tukholman metroasemat Luokka:Danderydin kunta
Ruostekirjoahven

Ruostekirjoahven (Laetacara dorsigera) on keskikokoinen kirjoahveniin kuuluva kala. == Koko ja ulkonäkö == Ruostekirjoahvenkoiras kasvaa noin 8 cm pitkäksi, naaras jää kuusisenttiseksi. Väritys on ruskea-harmaa-sinertävä. Aikuisen kalan rinta ja selkäevän yläreuna ovat ruosteenruskeat. Kala muistuttaa varsinkin nuorena lähisukulaistaan lippukirjoahventa. == Alkuperä == Ruostekirjoahven elää villinä Etelä-Amerikan joissa: Amazonasin, Guaporen, Paranán ja Paraguayn vesistöissä Brasiliassa, Paraguayssa ja Argentiinassa. == Käyttäytyminen ja lisääntyminen == Ruostekirjoahven on reviirikala, joka voi olla aggressiivinen muille kaloille ja tappaa pienempiään varsinkin kutuaikana. Akvaariossa on hyvä olla piilopaikkoja kuten juurakoita ja kasvitiheikköjä. Kalat kutevat vaakasuoralle alustalle kuten kivelle tai kasvinlehdelle. Ne hoitavat mätiä ja vastakuoriutuneita poikasia. == Vesiolot == Muiden eteläamerikkalaisten jokikirjoahventen tavoin ruostekirjoahven viihtyy pehmeässä ja happamassa vedessä. Sopiva lämpötila on 20–25 astetta, pH 6–7,2, kovuus alle 10 dGH. == Lähteet == == Aiheesta muualla == *The Aquarium Wiki *Aquaworld (myös kuva nuoresta yksilöstä) Luokka:Akvaariokalat Luokka:Kirjoahvenet
Kylie

Kylie voi tarkoittaa muun muassa seuraavia: *Kylie, naisen etunimi *Kylie Minogue, australialainen laulaja *Kylie, Kylie Minoguen musiikkialbumi vuodelta 1988 *kylie, bumerangin kaltainen mutta heittäjälle palaamaton heittokeppi. * "Kylie", Akcentin kappale vuodelta 2005
Hytti (laitos)

thumb|250px|Hytti Ruotsissa Brattforsissa. Hytti (rinn. hytty) on pieni laitos, jossa valmistetaan esimerkiksi lasiesineitä. Nimitystä on muodossa harkkohytti käytetty myös raudansulattamis- ja tervanpolttolaitoksista. Lasihytissä on lasin sulatus- ja jäähdytysuunit ja se on lasinpuhaltajan työhuone. Suomen ensimmäinen lasihytti perustettiin vuonna 1681 Uuteenkaupunkiin. Lohtajan museomäelle rakennettiin vuonna 2009 vanhan mallin mukainen rautahytti, joka otettiin käyttöön ensi kerran vuonna 2013. Raaka- aineena on siinä suomalmi, josta hytissä erotetaan epäpuhtaudet. Rautahytissä valmistuu takkirautaa. == Lähteet == == Aiheesta muualla == * Luokka:Lasi